
A Brexit és annak gazdasági, társadalmi hatásai

Az Európai Unió létezése és működése alapvetőnek tekintendő a 21. században, habár a létezését különböző tényezők és válságok fenyegetik időről időre. A 2016-os Brexit referendum után szembe kell néznie az európai közösségnek azzal, hogy az Unióba nem csak bevezet az út, hanem sajnos ki is lehet lépni a közösségből.
Sok kérdés merülhet fel ezzel kapcsolatban. Mik lehetnek a potenciális okok, amiért kiléphetnek egyes tagállamok az Unióból? Milyen hasznot remélhetnek a potenciális kilépők a közösségen kívül? Megérte-e a Brexitet az a több mint 6 éve tartó feszültségek és csaták politikai, szociológiai, társadalmi, de legfőbbképpen gazdasági szempontokból?
Jelen TDK dolgozat a gazdasági és a társadalmi hatásokra kíván válaszolni. Fő célom az, hogy gazdasági és társadalmi szempontból körbejárjam a Brexitet, amely egy összetett politikai, társadalmi, és gazdasági eseménysorozat.
Azért, hogy a fent említett kérdésekre válaszolni tudjunk, külföldi, idegennyelvű forrásokat használtam fel, hogy felvezesse a Brexit megállapodások két nagy egyezményét, és az általuk kiváltott hatásokat az Egyesült Királyságon belül. A felhasznált adatok, és ismeretek is javarészt külföldi adatbázisokból kerültek felhasználásara, értékelésükre pedig leíró statisztikai módszereket szeretnék alkalmazni, amelyeket makroökonómiai szempontból szeretnék megközelíteni.
Jelen TDK dolgozatot arra szeretném felhasználni, hogy megállapíthassam azt, hogy az Egyesült Királyságnak (UK-nak) ténylegesen megérte-e a kilépés az Unióból gazdasági, és társadalmi szempontból?
Előzetesen azt feltételezzük, hogy közgazdasági szempontból nem érte meg a kilépés, és azt is meg szeretném állapítani, hogy hol található az az áldozat, amelyet egy adott ország, adott társadalmi csoportjai hajlandóak meghozni a teljes függetlenségért, amely az EU-tól való, valamilyen szintű elszakadást feltételez. 



